ახალი სამხრეთ უელსის სამხატვრო გალერეა

**ახალი სამხრეთ უელსის სამხატვრო გალერეა** - დაარსდა როგორც **ახალი სამხრეთ უელსის სამხატვრო აკადემია** 1872 წელს. 1883-1958 წლებში ცნობილი იყო როგორც **ახალი სამხრეთ უელსის ეროვნული სამხატვრო გალერეა**. მდებარეობს სიდნეიში, ახალ სამხრეთ უელსში, ავსტრალიაში. ეროვნული გალერეა სიდნეის ყველაზე მნიშვნელოვანი საჯარო და ავსტრალიის ერთ-ერთი ყველაზე დიდი გალერეაა.

გალერეის პირველი საჯარო გამოფენა 1874 წელს გაიმართა. გენერალურ საგამოფენო სივრცეში, სადაც ავსტრალიური ხელოვნების (მათ შორის ავსტრალიელ აბორიგენთა ხელოვნების), ევროპული და აზიური ხელოვნების ნიმუშებია გამოფენილი, შესვლა უფასოა. 2003 წელს მუზეუმში აზიური გალერეა გაიხსნა. 

## ისტორია 
### XIX საუკუნე 
1871 წლის 24 აპრილს სიდნეიში გამართულ საჯარო შეხვედრაზე ხელოვნების აკადემიის დაარსება გადაწყდა, რათა „ლექციების, სამხატვრო კლასებისა და რეგულარული გამოფენების მეშვეობით, სახვითი ხელოვნების განვითარებისთვის ხელი შეეწყოთ“. 1872 წელს ახალი სამხრეთ უელსის ხელოვნების აკადემია დაარსდა, რომლის დამფუძნებლებს შორის ელისერ ლევი მონტეფიორე (იაკობ ლევი მონეფიორეს ძმა და იაკობ და იოზეფ ბაროუ მონტეფიორეების ძმისწული) იყო. 1872-1879 წლებში აკადემია ძირითადად ყოველწლიური გამოფენების ორგანიზებაზე იყო ორიენტირებული. აკადემიის ზედამხედველობით, კოლონიური ხელოვნების პირველი გამოფენა 1874 წელს გაიმართა. მომდევნო წელს პირველი სამთავრობო გრანტიდან (500 გირვანქა სტერლინგი) დირექტორთა საბჭომ კონრად მერტენსის ნამუშევარი „ეპსლის ჩანჩქერი“ 50 გირვანქა სტერლინგად შეიძინა. ეს იყო ავსტრალიელი ხელოვანის მიერ შესრულებული პირველი ნახატი, რომელიც გალერეამ შეიძინა.

1874 წელს ახალი სამხრეთ უელსის პარლამენტმა სამხატვრო გალერეის დაფინანსებას დაუჭირა მხარი, რომლის განკარგვაც დირექტორთა საბჭოს დაევალა.1889-1891 წლებში დირექტორთა საბჭოს პრეზიდენტი, ხოლო 1892-1894 წლებში გალერეის დირექტორი ელისერ ლევი მონტეფიორე იყო.

1882 წელს გარდენ-პალასის განადგურების შემდეგ მთავრობა იძულებული გახდა, ეროვნული კოლექციისთვის ახალი ადგილი მოეძებნა.

### XX საუკუნე 
1958 წლის 1-ელ ივლისს გალერეას „ახალი სამხრეთ უელსის სამხატვრო გალერეა“ ეწოდა.

**ნამუშევრები**

File:Charles Conder - The hot sands, Mustapha, Algiers - Google Art Project.jpg|ჩარლს კონდე, *ცხელი ქვიშა, მუსტაფა, ალჟირი*, 1891
File:Elioth Gruner - Spring frost - Google Art Project.jpg|ელიოტ გრუნერი, *გაზაფხულის სუსხი*, 1919
File:Arthur Streeton - Fire's on - Google Art Project.jpg|არტურ სტრიტონი, ''Fire's on*, 1891

File:Frederick McCubbin - On the wallaby track - Google Art Project.jpg|ფრედერიკ მაკ-კუბინი *ვალაბის კვალზე*, 1896
File:Hugh Ramsay - The sisters - Google Art Project.jpg|ჰიუ რემზი, *დები*, 1904
File:E Phillips Fox - The ferry - Google Art Project.jpg|ე. ფილიპს ფოქსი, *ნავი*, 1910

### დასავლური ხელოვნება 
გალერეაში ბრიტანული ვიქტორიანული ხანის დიდი კოლექციაა დაცული, რომელიც ფრედერიკ ლეიგტონისა და ედვარდ პოინტერის მთავარ ნამუშევრებს მოიცავს. კოლექციაში XV-XVIII საუკუნის ევროპული ხელოვნების ნამუშერებიც შედის, მათ შორის: პეტერ პაულ რუბენსის, კანალეტოსა და ჯოვანი ბატისტა მორონის ნამუშევრებს. დასავლური ხელოვნების კოლექციაში შედის ეჟენ დელაკრუას, ჯონ კონსტებლის, ვინსენტ ვან გოგის, ოგიუსტ როდენის, კლოდ მონეს, პოლ სეზანისა და კამილ პისაროს ნამუშევრებიც. XX საუკუნის ხელოვანთა ნამუშევრებიდან კოლექციაში წამყვანი ადგილი ბრიტანულ ნამუშევრებს უკავია. კოლექციაში შესულია ჟორჟ ბრაკის, პაბლო პიკასოს, ერნსტ ლუდვიგ კირხნერისა და სხვათა ნამუშევრები.

**ნამუშევრები**

File:Benjamin West - Joshua passing the River Jordan with the Ark of the Covenant - Google Art Project.jpg|ბენჯამინ უესტი, *მართალი ისუ კვეთს მდინარე იორდანეს აღთქმის კიდობანთან ერთად*, 1800
File:John Constable - Landscape with goatherd and goats - Google Art Project.jpg|ჯონ კონსტებლი, *ლანდშაფტი თხებთან ერთად*, 1823
File:Eugène Delacroix - Angelica and the wounded Medoro - Google Art Project.jpg|ეჟენ დელაკრუა, *ანჟელიკა და დაჭრილი მედორო*, 1860
File:Vincent van Gogh - Head of a peasant - Google Art Project.jpg|ვინსენტ ვან გოგი, *გლეხის თავი*, 1884
File:Lord Frederic Leighton - Cymon and Iphigenia - Google Art Project.jpg|ფრედერიკ ლეიგტონი, *სიმონი და იფიგენია*, 1884
File:Claude Monet - Port-Goulphar, Belle-Île - Google Art Project.jpg|კლოდ მონე, *Port-Goulphar, Belle-Île*, 1887
File:Paul Cézanne - Banks of the Marne - Google Art Project.jpg|პოლ სეზანი, *მარნის ნაპირები*, 1888

## ლიტერატურა 
* - Includes link to PDF of the article "Art museums in Australia: a personal retrospect" (originally published in *Journal of Art Historiography'', No 4, June 2011).

## რესურსები ინტერნეტში 
*
*
*Art Gallery of New South Wales Artabase page 
*Virtual Tour of Art Gallery of New South Wales 

## სქოლიო 
კატეგორია:ავსტრალიის ნეოკლასიკური არქიტექტურა
კატეგორია:1897 წელს დაარსებული მუზეუმები
კატეგორია:მუზეუმები ანბანის მიხედვით